Alergén

Alergén je látka, ktorá v organizme vyvoláva alergickú reakciu.

Väčšina alergénov je bielkovinovej povahy. Spúšťajú imunitnú odpoveď alergických osôb, ktorá má nežiaduce klinické prejavy. Medzi alergény patria napríklad pele tráv, burín a stromov, domáce roztoče a potraviny, ako napríklad arašidy, pšenica a kravské mlieko.

 Označovanie alergénov v jedle 
Reštaurácie aj výrobcovia potravín musia zvýrazniť na etiketách látky, ktoré môžu vyvolávať alergiu alebo neznášanlivosť. Povinnosť v popise zloženia potravín uvádzať alergény sa týka reštaurácií, jedální, pekární, cukrární, kaviarní, nemocníc, škôl či sociálnych ústavov.

Označovanie alergénov na jedálnych lístkoch sa riadi článkom 44 ods. 1 písm. a) nariadenia EP a Rady (EÚ) č. 1169/2011 z 25. októbra 2011 o poskytovaní informácií o potravinách spotrebiteľom, ktorým sa menia a dopĺňajú nariadenia Európskeho parlamentu a Rady (ES) č. 1924/2006 a (ES) č. 1925/2006 a ktorým sa zrušuje smernica Komisie 87/250/EHS, smernica Rady 90/496/EHS, smernica Komisie l999/l0/ES, smernica Európskeho parlamentu a Rady 2000/l3/ES, smernice Komisie 2002/67/ES a 2008/5/ES a nariadenie Komisie (ES) č. 608/2004 (ďalej len ,,nariadenie č. 1169/2011")

Namiesto úplného popisu alergénov sa v reštauráciach používa nasledujúce zjednodušené značenie:

 Obilniny obsahujúce lepok
 Kôrovce
 Vajcia
 Ryby
 Arašidy
 Sójové zrná
 Mlieko
 Orechy
 Zeler
 Horčica
 Sezamové semená
 Oxid siričitý a siričitany
 Vlčí bôb
 Mäkkýše

 Referencie 

 Pozri aj 
Zoznam alergénov

Kategória:Alergiológia